Meghosszabbított jelentkezési határidő!

JóPálya – szakmaismereti vetélkedő

A Békés Megyei Kereskedelmi és Iparkamara ismét meghirdeti háromfordulós szakmai vetélkedőjét, Békés megyei általános iskolák **5-6. osztályos** tanulói részére. Nevezési határidő: április 10!

A **vetélkedő célja**, hogy a diákok önállóan is ismerkedjenek a szakmák világával, szélesítsék látókörüket és minél tájékozottabbak legyenek a szakmatanulási lehetőségek terén.

A vetélkedő **három fordulóból** áll:

Az **első fordulóban** egy szakemberrel készült **interjút** kell leadni.

**A második fordulóban** **két kisfilm készítése** lesz a feladat.

A csapatok **a harmadik fordulóban** egy **interaktív nap** keretében mérik össze tudásukat és ügyességüket.

A vetélkedőre jelentkezett csapatok az első és második fordulóban egyaránt részt vesznek, majd **a két forduló során gyűjtött pontszámok összessége határozza meg a harmadik fordulóba jutottak névsorát**. A legtöbb pontot elért 10 csapat jut tovább a harmadik fordulóba.

A második fordulóra készített filmeket feltesszük a Békés Megyei Kereskedelmi és Iparkamara youtube csatornájára és közönségszavazást indítunk. Eredménye nem számít bele a versenyeredménybe, de a legjobbat különdíjjal jutalmazzuk.

A zsűrizésben szakmai partnereink:

Békéscsabai Médiacentrum: behir.hu, 7.Tv

MediaWorks Kft.: beol.hu, Békés Megyei Hírlap

**Nyeremények**

1. **helyezett** csapat minden tagja egy-egy **drónt** kap ajándékba
2. **helyezett** csapat minden tagja egy-egy **fejhallgatónak** lesz a tulajdonosa
3. **helyezett** csapat minden tagja egy-egy **powerbank-kal** térhet haza

**Különdíjak:** a Békés Megyei Hírlap és a Békéscsabai Médiacentrum felajánlása

**Közönségdíj:** a youtube csatornára felkerült kisfilmek közül a legtöbb szavazatot elérő munka készítői díjazásban részesülnek

**Vándorserleg:** az idei évben először adjuk át a vetélkedőn legjobb eredményt elérő csapat részére

**DE senki sem távozik üres kézzel, mindenkinek jut meglepetés ajándék.**

Szóljon az osztályfőnöknek a lehetőségről, hátha nem kapta meg!

Részletekért kattintson: <http://www.bmkik.hu/index.php?id=2518>